മരവയല് കോളനിക്കാര്ക്കും വീടൊരുങ്ങുന്നു കല്പ്പറ്റ മരവയല് കോളനിക്കാരുടെ വര്ഷങ്ങളുടെ കാത്തിരിപ്പിന് അറുതിയാവുന്നു. വര്ഷകാലം ഇനി ദുരിതാശ്വാസ കേന്ദ്രത്തില് കഴിയേണ്ട. വെള്ളപ്പൊക്ക ഭീതിയില്ലാതെ സുന്ദരമായ വീട്ടില് മനസ്സമാധാനത്തോടെ തലചായ്ക്കാം. കനത്ത മഴയില് വെള്ളം കയറുന്നതിനാല് മഴക്കാലത്ത് മരവയല് കോളനിക്കാര് മിക്കപ്പോഴും മുണ്ടേരി ഹൈസ്കൂളില് ഒരുക്കുന്ന ദുരിതാശ്വാസ കേന്ദ്രത്തിലാണ് കഴിയാറ്. രണ്ടു പ്രളയത്തിലും ഇവരുടെ വീടുകള്ക്ക് നാശനഷ്ടം സംഭവിച്ചിരുന്നു. റീബില്ഡ് കേരളയില്പ്പെടുത്തി മരവയലില് തന്നെ സ്വകാര്യ വ്യക്തിയില്നിന്ന് ഒരേക്കര് ഭൂമി വാങ്ങി 11 കുടുംബങ്ങള്ക്കാണ് വീട് വച്ചുകൊടുക്കുന്നത്. രണ്ടു കുടുംബങ്ങള്ക്ക് അത്തിമൂലയിലും രണ്ട് വീടുകളും നിര്മിക്കുന്നുണ്ട്. പ്രളയ പുനരധിവാസത്തിന്റെ ഭാഗമായുള്ള നിര്മാണം അന്തിമ ഘട്ടത്തിലാണ്. ജില്ലാ നിര്മിതി കേന്ദ്രയാണ് നിര്മാണം ഏറ്റെടുത്തത്. രണ്ടു മുറിയും ഹാളും അടുക്കളയും ടോയ്ലറ്റുമുള്പ്പെടെയുള്ള മനോഹരമായ വീടുകളാണ് ഒരുങ്ങുന്നത്. പെയിന്റിങ്, ടൈല് പാകല്, വയറിങ് തുടങ്ങിയ പ്രവൃത്തികള് മാത്രമാണിനി ബാക്കിയുള്ളത്. നിര്മാണം ഉടന് പൂര്ത്തിയാക്കി താക്കോല് കൈമാറുമെന്ന് ജില്ലാ നിര്മിതി കേന്ദ്രം ജില്ലാ കോര്ഡിനേറ്റര് ഒ കെ സാജിത് പറഞ്ഞു. പൊഴുതന പഞ്ചായത്തിന്റെയും മുന് എംഎല്എ സി കെ ശശീന്ദ്രന്റെയും ഇടപെടലിലാണ് നിര്മാണം. വെള്ളപ്പൊക്ക ഭീതിയുള്ള പൊഴുതന പഞ്ചായത്തിലെ ചക്രം കോളനിക്കാര്ക്ക് റീബില്ഡില്പ്പെടുത്തി വീടുനിര്മിക്കാനുള്ള ഒരുക്കങ്ങള് തുടങ്ങിയിട്ടുണ്ട്. മൂവട്ടി, മീഞ്ചാല്, കറിവേപ്പിന് എന്നീ കോളനിയിലുള്ള കുടുംബങ്ങളെ കൂടി റീബില്ഡ് പദ്ധതിയില്പ്പെടുത്താന് ട്രൈബല് വകുപ്പ് അപേക്ഷ നല്കിയിട്ടുണ്ട്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ആനമല കോളനിക്കാര്ക്ക് ഉടന് വീട് റിസോര്ട്ടല്ല, ഇത് വില്ലേജ് ഓഫീസ് എന്ജിഒ യൂണിയന് ധര്ണ ചിറക് മുളയ്ക്കട്ടെ സ്റ്റാര്ട്ടപ് സ്വപ്നത്തിന് കളമശേരി ഡിജിറ്റല് ഹബ്ബ് നാളെ നാടിന് സമര്പ്പിക്കും ഭൂമി രജിസ്ട്രേഷന് ഫീസ് ഒഴിവാക്കും : മുഖ്യമന്ത്രി ഡോ. മാത്യൂസ് മാര് സേവേറിയോസ് ഓര്ത്തഡോക്സ് സഭാധ്യക്ഷനാകും വിമാന യാത്രാനിരക്ക് കുറയ്ക്കണം കേന്ദ്രത്തിന് മുഖ്യമന്ത്രിയുടെ കത്ത് കണ്ണൂര് വിവാദ പാഠഭാഗങ്ങള് പഠിപ്പിക്കില്ല വീണാ ജോര്ജിനെതിരെ മാധ്യമം, മീഡിയവണ് വ്യാജവാര്ത്ത നിയമനടപടി സ്വീകരിക്കുമെന്ന് സിപിഐ എം പുനര്ഗേഹം പദ്ധതി : 584 കുടുംബത്തിനുകൂടി വീടായി